open-index/open-wikipedia-markdown huggingface dataset:
יבגני צ'רנוב

**יבגני אלכסנדרוביץ' צ'רנוב** (ברוסית: **Евгений Александрович Чернов**; נולד ב-23 באוקטובר 1992, טומסק) הוא כדורגלן רוסי בעמדת המגן ברוסטוב.

## קריירה
### קריירת מועדונים
הוא בוגר האקדמיה לכדורגל בטומסק. בקיץ 2010, צורף לסגל הקבוצה הבוגרת של "טום" באליפות רוסיה. ב-13 באוגוסט אותה שנה הופיע לראשונה במשחק קבוצת הנוער נגד "קריליה סובייטוב" (0:3).

בקיץ 2011, יחד עם חברו לקבוצה דמיטרי אפרמוב עברו בדיקה רפואית במועדון "מוסטוביק-פרימוריה" אוסוריסק, אבל לא עברו בסוף.

ב-2011, התאמן אומנם עם הקבוצה הבוגרת, אך לא עלה במדי הקבוצה. ב-27 באפריל 2012, במשחק נגד "אמקר" (שהסתיים בשוויון מאופס), ערך את הופעת הבכורה שלו בליגת העל. הוא עלה על המגרש בדקה ה-80 במקומו של ניקיטה בז'נוב.

ב-18 ביולי 2012 צ'רנוב, הושאל עד סוף עונת 2012/13, לגזוביק אורנבורג. במשך העונה, לקח חלק ב-19 משחקים והבקיע 4 שערים, וסייע למועדון במסע החזרה לליגת המשנה.

לפני תחילת עונת 2013/14 עוד התאמן עם "טום", ולאחר מכן עבר בדיקות רפואיות במועדון "חימיק" דזרז'ינסק. ב-11 ביולי חימיק הודיעה כי צ'רנוב, עבר לקבוצה בהשאלה. בעונת 2013/14 צ'רנוב הופיע ב-26 משחקים ועזר לקבוצה להבטיח את מקומה בליגה. הוא המשיך לשחק בשורותיה גם בעונת 2014/15 שבסיומה הקבוצה ירדה לליגה השנייה.

ב-2 ביולי 2015 נודע כי בעונת 2015/16 צ'רנוב יושאל ליניסיי קרסנויארסק. הוא נטל חלק ב-18 משחקים בליגה הראשונה ושני משחקים בגביע הרוסי. בנוסף, בינואר 2016 הילו להתעניין בו מועדוני ליגת העל כ"קרסנודר" וקבוצת "זניט. תוך זמן קצר הוא הצטרף למועדון מסנקט פטרבורג, כשהוא מופיע במדי הקבוצה לראשונה ב-22 בספטמבר 2016 בשלב 16 האחרונות בגביע במשחק נגד טמבוב.

לפני עונת 2017/18 עבר בהשאלה למשך שנה למועדון מליגת העל "טוסנו". הוא הופיע לראשונה במדי טוסנו ב-15 ביולי 2017 במשחק הבייתי, במסגרת המחזור הראשון נגד "אופה".

ביולי 2018 חזר להרכב זניט-2. לעיתים צורף להרכב הקבוצה הבוגרת ושיחק תפקיד מרכזי בניצחון 4:0 של זניט על וולגר אסטרחן, במשחק שלב 32 האחרונות של הגביע הרוסי בכדורגל כשבישל גם את שערו של רוברט מאק.

בדצמבר 2018 הסתיים חוזהו בזניט ולא חודש ובפברואר 2019 חתם ל-3.5 שנים ברוסטוב.

באוקטובר 2020 חתם בקרסנודאר.

### בנבחרת
ב-31 במרץ 2011, יחד עם חברו לקבוצה דמיטרי ניקיטינסקי צ'רנוב זומן לנבחרת הנוער של רוסיה ששחקניה הורכבו מילידי 1992. הוא השתתף בטורניר בינלאומי שנערך פורטוגל. ב-19 באפריל במשחק נגד הצרפתים (0:0), צ'רנוב ערך את הופעת הבכורה שלו בנבחרת הלאומית. הוא הופיע על המגרש כשעלה כמחליף בדקה ה-62.

ב-16 באוגוסט 2017 צורף להרכב הנבחרת הלאומית של רוסיה ואף השתתף במחנה האימונים בנובוגורסק, אך טרם שיחק בשורות הנבחרת במסגרת רשמית.

## קישורים חיצוניים

קטגוריה:כדורגלנים רוסים
קטגוריה:קשרי כדורגל רוסים
קטגוריה:טומסק: כדורגלנים
קטגוריה:כדורגלני טום טומסק
קטגוריה:כדורגלני אורנבורג
קטגוריה:כדורגלני יניסיי קרסנויארסק
קטגוריה:כדורגלני זניט סנקט פטרבורג
קטגוריה:כדורגלני טוסנו
קטגוריה:כדורגלני רוסטוב
קטגוריה:כדורגלני קרסנודאר
קטגוריה:כדורגלני בלטיקה קלינינגרד
קטגוריה:רוסים שנולדו ב-1992
פרס אוסקר לעריכת הקול הטובה ביותר

**פרס אוסקר לעריכת הקול הטובה ביותר** (באנגלית: **Academy Award for Best Sound Editing**) הוא פרס אוסקר הניתן מטעם האקדמיה האמריקאית לקולנוע לסרט בעל עריכת הקול ועיצוב הקול הטובים ביותר; עריכת קול היא הבחירה וההרכבה של הקלטות הקול השונות, בעוד מעצבי קול אחראים על יצירת הפסקול הסופי של הסרט. בדרך כלל מוענק הפרס לעורכי הקול הראשיים של הסרט הזוכה, ולעיתים למעצבי הקול הראשיים. בעבר נקרא "פרס לאפקטי קול" (Best Sound Effects) ו"פרס לעריכת אפקטי קול" (Best Sound Effects Editing). המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי האוסקר.

על פי חוקי האקדמיה, בשנים בהן אין עמידה בסף הסרטים המינימלי שצריכים להיות מועמדים לפרס, מוענק פרס עריכת הסאונד לסרט הזוכה באופן לא-תחרותי בתור פרס אוסקר להישגים מיוחדים (כפי שקרה בשנים 1975, 1977, 1979, 1981, 1984 ו-1987). בשנים 1968–1974, 1976, 1978 ו-1980 כלל לא חולק פרס, בשל מיעוט במועמדים. מאז שנת 2006 מועמדים בכל שנה חמישה סרטים לפרס.

מעצב הקול ריצ'רד קינג זכה בפרס 4 פעמים (2003, 2008, 2010 ו-2017), יותר מכל זוכה אחר. עורכי הקול ריצ'רד הימס ואלן רוברט מארי היו מועמדים לפרס 9 פעמים כל אחד, ובכך הם מחזיקים במשותף בשיא המועמדויות לפרס.

## רשימת הזוכים והמועמדים

## קישורים חיצוניים
* 
* אתר טקס האוסקר

## ביאורים

## הערות שוליים

*
קטגוריה:פרס אוסקר
איוב ורעיו

"**איוב ורעיו**" הוא תחריט מאת הצייר הישראלי נחום גוטמן.

## תיאור
ההדפס "איוב ורעיו" הוא חלק מסדרה בת שבעה הדפסים שיצר נחום גוטמן בעת שהותו באירופה, בין השנים 1925-1920. ההדפסים נוצרו בטכניקה של תחריט יבש והם מתמקדים בדמותו של איוב המקראי. בשנת 1979 בקירוב ביקש גוטמן להדפיס מחדש את העבודה, כיוון והעותקים שהיו ברשותו היו במצב לא טוב. ההדפסה המחודשת נעשתה בסדנת ההדפס ירושלים מלוח ההדפסה המקורי שיצר גוטמן. באותה תקופה הודפסו מחדש בסדנה עוד קבוצה גדולה של הדפסים פרי יצירתו של גוטמן.

בהדפס זה מופיעים שלושת רעי איוב - אליפז התימני, בלדד השוחי וצופר הנעמתי - כשהם יושבים על הארץ. הם מוצגים בתנוחות של דיבור ושל הקשבה ומחשבה. לפניהם שוכב איוב על בטנו כשמתחתיו פרוש בד או מחצלת וכן כד מים. גוטמן מחלק את התיאור למישור קדמי, בו נמצאות הדמויות, שמאחוריהן כמה תרנגולות, ולמישור אחורי מרוחק, ובו מתואר נוף מדברי ובו עיזים, גבעה וכמה פרטים נוספים.

קטגוריה:נחום גוטמן
קטגוריה:איוב
קטגוריה:הדפסים
קטגוריה:תחריטים
קטגוריה:הדפס ישראלי
קטגוריה:סדנת ההדפס ירושלים
איברגים צלאגוב

**איברגים יורייביץ' צלאגוב** (באוסטית: **Цæллагаты Юрийы фырт Ибрагим**; נולד ב-12 בדצמבר 1990 בולדיקווקז, אוסטיה הצפונית) הוא כדורגלן רוסי ממוצא אוסטי המשחק בעמדת המגן באלניה ולדיקווקז.

## קריירה
צלאגוב הוא בוגר האקדמיה לכדורגל של קריליה סובייטוב סמרה. החל מינואר 2010 היה לאחד השחקנים העיקריים במועדון. ב-2010 המועדון חווה זמנים קשים, עקב בעיות כלכליות שוחררו שחקנים רבים ושחקני קבוצת הנוער, איברגים ביניהם, קיבלו הזדמנות להוכיח את עצמם ואיברגים הפך לשחקן מרכזי, הוא הופיע בהרכב הקבוצה הבוגרת לראשונה, ב-13 במרץ 2010 במשחק נגד "זניט". את השער הראשון הבקיע ב-2 באוקטובר, במשחק נגד "אלניה". בסוף עונת 2010 היה מועמד לפרס "החמישייה הראשונה"כאחד השחקנים הצעירים הטובים של העונה. בהדרגה הצליח להפוך לשחקן מפתח בקבוצה ולאחד ממנהיגי הקבוצה.

ב-30 בדצמבר 2016, עבר למועדון הכדורגל "זניט". הוא חתם על חוזה למשך 3.5 שנים.

ב-2 באוגוסט 2017 הושאל למשך עונה אחת ל"דינמו מוסקבה" וכעבור עונה חזר לזניט, במאי 2018, ברם הוא לא הרשים במחנה האימונים והוחזר להשאלה, הפעם לרובין קאזאן. במדיה הופיע במשך שנה שלמה.

בקיץ 2019 עבר לסוצ'י. ערך הופעת בכורה במדי הקבוצה במחזור הראשון של עונת 2019/2020, במשחק החוץ נגד ספרטק מוסקבה ב-13 ביולי 2019. את שער הבכורה הבקיע ב-31 באוגוסט 2019 במשחק המחזור השמיני נגד רובין קאזאן.

### בנבחרת
ב-9 בפברואר 2011 ערך את הופעת הבכורה בטורקיה במשחק הידידות מול אוקראינה בהרכב נבחרת הנוער. השתתף גם באליפות אירופה לנוער 2013.

## קישורים חיצוניים

## הערות שוליים

קטגוריה:כדורגלנים רוסים
קטגוריה:מגני כדורגל רוסים
קטגוריה:ולדיקווקז: כדורגלנים
קטגוריה:כדורגלני קריליה סובייטוב סמרה
קטגוריה:כדורגלני זניט סנקט פטרבורג
קטגוריה:כדורגלני דינמו מוסקבה
קטגוריה:כדורגלני רובין קאזאן
קטגוריה:כדורגלני סוצ'י (2018)
קטגוריה:כדורגלני אלניה ולדיקווקז
קטגוריה:רוסים שנולדו ב-1990
נאוקנוס

**נאוקנוס** (שם מדעי: *Neocnus*; מילולית: "עצלן חדש") הוא סוג נכחד של עצלן קרקע ממשפחת עצלני דו-אצבע שחי באיים קובה והיספניולה בסוף הפליסטוקן ואף בתחילת ההולוקן. שני מינים נמצאו בסוג זה.
## מאפיינים
עצלן קרקע זה היה קרוב משפחתו של המגלוניקס שחי ביבשת אמריקה הצפונית אך היה קטן ממנו בהרבה. כמו כן, הוא היה קרוב לעצלני הקריביים שהיגרו לאיים אלה מאמריקה הדרומית.

הנאוקנוס היה קטן מספיק בכדי לטפס על עצים, בשונה מרוב עצלני הקרקע, וככל הנראה ניזון מעלים. היו לו זרועות ארוכות בעלות זוג טפרים חדים, צלעות גדולות וזנב ארוך וחזק יחסית וייתכן שהוא יכול היה לעמוד זקוף. שיני העצלן היו קצרות ומשולשות ולסתו שרירית.

מאובני הנאוקנוס התגלו לראשונה ב-1961 בכמה מערות בהאיטי, והם מתוארכים לתקופה שלפני כ-5,000 שנה. ככל הנראה נכחד סוג זה, בדומה לעצלני קרקע קריביים אחרים, בידי האדם שצד אותו לבשרו.

## קישורים חיצוניים

קטגוריה:טקסונים שתוארו בידי אוסקר ארדונדו
קטגוריה:בעלי חיים שתוארו ב-1961
קטגוריה:עצלני קרקע
קטגוריה:עצלני דו-אצבע
קטגוריה:יונקים שחיו בפלייסטוקן באמריקה הצפונית
קטגוריה:יונקים שנכחדו בהולוקן
קטגוריה:אמריקה הדרומית: יונקים שנכחדו
קטגוריה:מאובנים
קטגוריה:יונקים שהוכחדו בידי האדם

## הערות שוליים
מירגאיה

ממוזער|איור של מירגאיה
**מירגאיה** (שם מדעי: *Miragaia*) הוא סוג של דינוזאור ממשפחת הסטגוזאוריים שחי בתקופת יורה עליון לפני כ-150 מיליון שנה. מאובניו נמצאו בפורטוגל. הוא קרוי על שם מירגאיה, אחת הפרגזיות של העיר פורטו, שם נמצאו מאובניו. הוא היה קרוב משפחה של הסטגוזאורוס הענקי.
## מאפיינים
המירגאיה היה בעל הצוואר הארוך ביותר במשפחת הסטגוזאוריים. אורכו הכולל היה כ-5.5 עד 6.5 מטרים, והוא שקל כ-2 טונות. צווארו הארוך הכיל 17 חוליות, יותר מחוליות הצוואר של מרבית הזאורופודים. הייתה לו לסת ארוכה, רגליים ארוכות ולאורך גופו היו פרושות לוחיות גדולות עם כתפיים גבוהות שבקצותן בלטו זוג דוקרנים. מאחורי גבו האמצעי בלטה שורת קוצים ארוכים שהסתיימה בקצה הזנב. קוצים אלה שימשו כנראה להגנתו.

לא ברור למה שימש הצוואר הארוך, שהיה קצר מצווארי הזאורופודים אך ארוך יותר מצווארי סטגוזאורים שחיו בתקופתו, דבר המטיל ספק בשימושו לאכילת עלים מצמרות עצים. ייתכן שאורך הצוואר קשור בברירה זוויגית ונועד למשוך את הנקבות.

המירגאיה נכחד לאחר תור היורה בדומה להרבה מהסטגוזאורים.

## בתרבות
דינוזאור זה הופיע בסדרה מהפכת הדינוזאורים ובמשחק Jurassic World: Alive.

## קישורים חיצוניים

קטגוריה:בעלי חיים שתוארו ב-2009
קטגוריה:טקסונים שתוארו בידי אוקטביו מתאוס
קטגוריה:סטגוזאוריים
קטגוריה:דינוזאורים שחיו ביורה עליון באירופה
קטגוריה:מאובני טקסונים שתוארו ב-2009
קטגוריה:פורטוגל: מאובנים
יחסי מקדוניה הצפונית – סן מרינו

**יחסי מקדוניה הצפונית-סן מרינו** הם היחסים הדו-צדדיים שבין **[[מקדוניה הצפונית|רפובליקת מקדוניה הצפונית]]** לבין **[[סן מרינו|הרפובליקה המרוממת של סן מרינו]]**.

## יחסים כלכליים
* בשנת 2016, שווי הסחורה שיוצאה מסן מרינו למקדוניה הגיעה לסך 19.7 אלף דולר אמריקאי והיא כללה בעיקר מכונות שטיפה, כביסה והכנת מזון. לעומת זאת, מקדוניה לא ייצאה לסן מרינו אף סחורה באותה שנה.
* בשנת 2014, שווי הסחורה שיוצאה מסן מרינו למקדוניה הגיעה לסך 11.3 אלף דולר אמריקאי והיא כללה חולצות מכותנה (68%) ומכונות כביסה (32%). באותה שנה, שווי הסחורה שיוצאה ממקדוניה לסן מרינו הגיעה לסך 248 אלף דולר אמריקאי והיא כללה ירקות יבשים (84%) וירקות קפואים (16%).

## ייצוג
* מקדוניה הצפונית אינה מיוצגת בסן מרינו, הן בדרג השגרירות והן בדרג הקונסולרי.
* סן מרינו אינה מיוצגת במקדוניה הצפונית, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
קוצניים (עכברים)

**קוצניים** (שם מדעי: Deomyinae; בעבר **Acomyinae**) היא תת-משפחה של מכרסמים ממשפחת העכבריים החיים באפריקה ואסיה וקרובים לתת-משפחת העכברים. בתת-משפחה זו 4 סוגים.

יצורים אלה קיבלו את שמם עקב שערם הסמור והדוקרני של חלק מהמינים המזכיר קוצים, בייחוד של בני הסוג קוצן. למינים אלה אין מאפיינים מורפולוגיים השונים ממינים אחרים במשפחת העכבריים, וקיבוצם בתת-משפחה נובע בעיקר בגלל DNA משותף דומה.

הקוצנים הם יצורים אוכלי כל החיים בקבוצות קטנות ויכולים להסתדר בבתי גידול מדבריים. הם פעילי לילה.

בישראל נפוצים שני מינים: קוצן מצוי, הנפוץ באזורי סלעים בכל ישראל, וקוצן זהוב הנפוץ במדבר יהודה ואזורי סלעים בנגב.

## סוגים
* קוצן (*Acomys*)
* סוג ומין יחיד *Deomys ferrugineus*
* חולדה זיפנית (*Lophuromys*) - בו חולדה זיפנית אדומה
* סוג ומין יחיד עכבר רוד (*Uranomys ruddi*)

## קישורים חיצוניים

*
קטגוריה:בעלי חיים שתוארו ב-1888
קטגוריה:טקסונים שתוארו בידי אולדפילד תומאס
גמר ליגת האלופות 2018

**גמר ליגת האלופות 2018** של עונת 2017/2018 התקיים במרכז הספורט הלאומי אולימפיסקי שבקייב בירת אוקראינה ב-26 במאי 2018, בין ריאל מדריד הספרדית לליברפול האנגלית. לריאל מדריד הייתה זו ההופעה ה-16 בגמר והשלישית ברציפות. לליברפול הייתה זו ההופעה השמינית במשחק גמר. ריאל מדריד ניצחה במשחק הגמר 1–3, והייתה זו זכייתה השלישית ברציפות בליגת האלופות, וה-13 בכלל בגמר גביע אירופה וליגת האלופות.

האירועים הבולטים בגמר היו פציעתו של כוכב ליברפול, מוחמד סלאח, באמצע המחצית הראשונה; פציעתו של דני קרבחאל, המגן הימני של ריאל מדריד; שתי טעויות של שוער ליברפול לוריס קאריוס שעלו בשני שערים לחובת האדומים ושער במספרת של גארת' בייל מריאל מדריד, שנכנס כמחליף. בזכות הניצחון הפך מאמן ריאל מדריד, זינדין זידאן, למאמן הראשון שזוכה בליגת האלופות שלוש פעמים ברציפות, ובאותה קבוצה.

## הקבוצות

## הדרך לגמר

## מהלך המשחק





**שופט**:  מילוראד מאזיץ'
**קוונים**:  מילובן ריסטיץ',  דליבור דודרביץ' 
**שופט רביעי**:  קלמנט טורפין 
**שופט קו**:  ננאד דוקיץ'   דנילו גרוגיץ'


## קישורים חיצוניים

* 

2018
קטגוריה:תחרויות כדורגל ב-2018
קטגוריה:ריאל מדריד
קטגוריה:ליברפול (כדורגל)
קטגוריה:תחרויות כדורגל באוקראינה
קטגוריה:2018 באירופה
יחסי אזרבייג'ן–גרמניה

היחסים הדיפלומטיים בין אזרבייג'ן לבין גרמניה כוננו בשנת 1992, לאחר שגרמניה הכירה בעצמאותה של אזרבייג'ן.

## היסטוריה

### הגרמנים באזרבייג'ן
התחלת היחסים ההדדיים תחילתם במאה ה-19, כאשר החברה הגרמנית "האחים סימנס" בנתה מפעלי התכת נחושת בגאדבאי, וכתוצאה מבניית המפעלים האלו, צמחה הפעילות של התעשייה הגרמנית באזרבייג'ן. האוכלוסייה הגרמנית של אזרבייג'ן הגיעה ל-23,133 עד 1939, אולם בשנת 1941 השלטונות הסובייטיים הגלו את רוב אוכלוסייתה הגרמנית של אזרבייג'ן לקזחסטן ולסיביר.

### היחסים כיום
גרמניה הכירה בעצמאות אזרבייג'ן ב-12 בינואר 1992, והיחסים הדיפלומטיים בין אזרבייג'ן לגרמניה כוננו ב-20 בפברואר אותה שנה. אזרבייג'ן פתחה את השגרירות הראשונה שלה במערב אירופה בגרמניה ב-2 בספטמבר 1992, ואילו שגרירות גרמניה באזרבייג'ן נפתחה ב-22 בספטמבר 1992.

## שיתוף פעולה כלכלי
בשנת 2007 נפתחה גלריית ברלין-באקו בברלין כשותפה של גלריית מגדל מיידן בבאקו . "שנת אזרבייג'ן" נערכה בגרמניה בשנת 2008, ושבועות תרבות גרמנית אורגנו באזרבייג'ן בשנת 2009. הכנסייה הגרמנית שהייתה ממוקמת לשעבר בהלנדורף שוחזרה בשנת 2008 בתמיכת הממשלה הפדרלית.

ליל תרבות התקיים במוזיאון ההיסטוריה של ברלין בספטמבר 2011 לרגל יום השנה ה-20 לעצמאות אזרבייג'ן, ומלבדו התקיימו גם ערבי תרבות במינכן, שטוטגרט, קלן, והמבורג ב-2013, בהנובר, דיסלדורף, ודרזדן בשנת 2014, ובפרנקפורט בשנת 2015 אשר אורגנו על ידי קרן היידר אלייב עם תמיכה משגרירות אזרבייג'ן בגרמניה.

שגרירות גרמניה באזרבייג'ן ארגנה את יום המורים הגרמני הראשון באזרבייג'ן, בשקי במרץ 2017. קונצרט שהוקדש ליום השנה ה-25 ליחסים הדיפלומטיים בין אזרבייג'ן לגרמניה התקיים בברלין ב-1 בדצמבר 2017.

## יחסים כלכליים
על פי הסטטיסטיקה, הסחר הבילטרלי בין אזרבייג'ן וגרמניה הסתכם ב-1.914 מיליון דולר בשנת 2015. נפח הייבוא של אזרבייג'ן היה 690.08 מיליון דולר, והיצוא היה 1.224 מיליון דולר בשנת 2015. בשנת 2015, חלקה של גרמניה היה 9.27% בסחר החוץ של אזרבייג'ן, כולל 7.48% ביבוא ו-10.71% ביצוא.

קבוצת עבודה גרמנית-אזרית בדרגה גבוהה העוסקת בסחר והשקעות הוקמה ב-5 במאי 2011. ראש לשכת משרד הכלכלה של אזרבייג'ן סמיר ואלייב ומנכ"ל משרד הכלכלה והטכנולוגיה של גרמניה אקהרד פרנץ הם יו"ר משותפים של הקבוצה. הקבוצה קיימה פגישות בשנים 2011 ו-2015 בברלין, ובשנים 2013 ו-2014 בבאקו. הפגישה השביעית התקיימה בברלין ב-22 בנובמבר 2017.

לשכת סחר החוץ הגרמנית-אזרית נפתחה בבאקו ב-12 בנובמבר 2012. בלשכה קיימים יותר מ-13 ארגונים חברתיים משתי המדינות. חלק מהחברות האזריות פועלות בגרמניה, כגון סוקאר גרמניה וAZAL בפרנקפורט וברלין, וIBA בפרנקפורט.

## יחסים דיפלומטיים
אזרבייג'ן מחזיקה בגרמניה שגרירות בברלין, וקונסוליה כללית בשטוטגרט, ואילו גרמניה מחזיקה באזרבייג'ן שגרירות בבאקו בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ממלאת מקום (סדרת טלוויזיה)

**ממלאת מקום** (באנגלית: **The Replacement**) היא מיני-סדרת דרמה בריטית. היא שודרה לראשונה בערוץ BBC One ב-28 בפברואר 2017. הסדרה בת שלושה הפרקים מתרחשת וצולמה בגלאזגו.

## תקציר עלילה
אלן היא אדריכלית שמצפה ללידת ילדה הראשון. מנהלי החברה בה היא עובדת החליטו להביא ממלאת מקום לתקופה שאלן תהיה בחופשת לידה. אלן מתרשמת מפולה, שהפסיקה את הקריירה שלה כדי לטפל בבתה, וכעת היא רוצה לחזור לעבודה. בהתחלה אלן ופולה מסתדרות יפה ביניהן, אבל אלן מתחילה לחשוש שפולה משתלטת על חייה המקצועיים והאישיים.

## צוות השחקנים
* מורבן כריסטי – אלן רוני, אדריכלית מצליחה שנכנסת להיריון בתקופה שהיא עובדת על מיזם חשוב
* ויקי מק'קלור – פולה ריס, אדריכלית מוכשרת, המתכננת לחזור לעבודה אחרי שנשארה בבית כדי לגדל את בתה
* ריצ'רד רנקין – איאן רוני, בעלה של אלן הוא פסיכיאטר במקצועו. הם הכירו כשהיא הגיעה אליו לטיפול
* דוגריי סקוט – דייוויד וורנוק, מנהל החברה בה אלן עובדת. הוא נשוי לקיי ויש לו רגשות כמוסים כלפי אלן
* ניב מקינטוש – קיי גיליס, אדריכלית זוכת פרסים המשקיעה עצמה בקריירה, וחברתה של אלן
* נאווין צ'אודרי – קירן, בעלה ואיש סודה של פול
* שיבון רדמונד – בת', אמו של איאן

## פרקים

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות דרמה בריטיות
אנסטסיה (סרט, 2020)

**אנסטסיה**, או **אנסטסיה: היו זמנים** (באנגלית: **Anastasia: Once Upon a Time**) הוא סרט לייב אקשן אמריקאי מז'אנר הפנטזיה וההרפתקאות המבוסס על אגדת הדוכסית אנסטסיה רומנובה.

## עלילה
אנסטסיה בורחת דרך שער מכושף כאשר משפחתה מאוימת על ידי ולדימיר לנין. עם מעברה, אנסטסיה מוצאת את עצמה בשנת 1988 ומתיידדת עם נערה אמריקנית צעירה.

## צוות השחקנים
* אמילי קארי כאנסטסיה
* אמיה מילר, כמייגן
* ברנדון ראות כניקולאי השני
* אלייה מולדן, כבליס
* ארמנדו גוטיירז כרספוטין
* קנדל ורטס
* דונה מרפי כיארה הקוסמת.
* ג'ו קוי כולדימיר לנין
* לי מין-הו כנסיך לי
* קלייר ריאן קרוסבי כילדה יתומה

## הפקה
הסרט תוכנן במקור להיקרא "אנסטסיה: היו זמנים" (באנגלית: Anastasia: Once upon a time).

ההפקה העיקרית החלה בקיץ 2017 בלואיוויל כשהכוכבים הצעירים מצלמים את חלק העלילה של שנת 1988. צילומי חלק העלילה על שנת 1917 החלו באפריל 2018.

## קישורים חיצוניים

## הערות שוליים

קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה היסטורית
קטגוריה:סרטים תקופתיים
קטגוריה:האימפריה הרוסית בתרבות
קטגוריה:סרטי היסטוריה חלופית
קטגוריה:סרטים שעלילתם מתרחשת ברוסיה
קטגוריה:היסטוריה חלופית של רוסיה וברית המועצות
יחסי בולגריה – סן מרינו

**יחסי בולגריה–סן מרינו** הם היחסים הדיפלומטיים שבין **[[בולגריה]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין שתי המדינות נחתמו 5 הסכמים דיפלומטיים:

* הסכם לביטול דרישות הוויזה - 24 באפריל 1977
* כינון יחסים דיפלומטיים רשמיים - 17 באפריל 2000
* קידום התיירות וחיזוק קשרי הידידות - 16 בדצמבר 2006
* הסכן בדבר קידום ההשקעות - 23 בפברואר 2007
* הסכם המצהיר שיתוף פעולה בתחום התיירות - 19 במאי 2009

## סחר

## ייצוג

* בולגריה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את בולגריה נמצאת ברומא, בירת איטליה.
* סן מרינו אינה מיוצגת בבולגריה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
אמילי קארי

**אמילי ג'ואנה קארי** (באנגלית: **Emily Joanna Carey**; נולדה ב-30 באפריל 2003) היא שחקנית ודוגמנית אנגלייה. התפרסמה מתפקידה כגרייס בושאמפ בסדרה מבית BBC One "נפגעים", ומתפקידה כמיקה קוואנו בסדרה "סוגרות חשבונות" מבית נטפליקס.

## קריירה
קארי שיחקה את הגרסה הצעירה של דיאנה פרינס (וונדרוומן), בגילומה של גל גדות כמבוגרת, בסרט של האחים וורנר ""וונדר-וומן" (2017). היא הופיעה גם כלארה קרופט הצעירה בסרט האתחול "טומב ריידר" ששוחרר במרץ 2018.

תפקידים בולטים אחרים שלה כוללים גם את מרי קונאן דויל בסדרה "הודיני ודויל" מבית פוקס/ITV, בהצגות תיאטרון וסט אנד ב"שרק המחזמר" שהוצג בתיאטרון המלכותי דרורי ליין ובהצגה המועמדת לפרס אוליבייה, "צלילי המוסיקה" בתיאטרון פארק אופן אייר. קארי הוכתרה על ידי האפינגטון פוסט כאחת מחמשת הכוכבים הילדים הטובים של 2016.

בשנת 2020 גילמה קארי את התפקיד הראשי של אנסטסיה רומנוב בסרט "אנסטסיה" עבור נטפליקס.

בשנת 2022 קארי שיחקה בסדרה המצליחה "בית הדרקון" מבית HBO שם היא גילמה את אליסנט הייטאוור בצעירותה לצד מילי אלקוק.

בשנת 2024 שיחקה בתפקיד ראשי בסדרת הטלוויזיה "סופר גיקית" של נטפליקס.
## פילמוגרפיה
### קולנוע

### טלוויזיה

### תיאטרון

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:דוגמניות אנגליות
קטגוריה:דוגמניות ילדות
קטגוריה:אנגליות שנולדו ב-2003
טיבור האזי

**טיבור האזי** (במקור **הופמן**, בהונגרית: **Házi Tibor**; 9 בפברואר 1912 – 18 בפברואר 1999) היה שחקן טניס שולחן יהודי-הונגרי ואמריקאי, אלוף עולם, בעל 9 מדליות באליפות העולם, מהן 3 זהב בתחרות הקבוצתית, 1 כסף בתחרות זוגות ו-5 ארד, מהן 2 ביחידים.

## ביוגרפיה
נולד בשם טיבור הופמן במישקולץ שבהונגריה, אך בשל האנטישמיות הוא שינה את שם משפחתו להאזי.

באליפות העולם שנערכה בפריז שבצרפת בשנת 1934 זכה האזי ב-3 מדליות, אחת מכל סוג. מדליית זהב בתחרות הקבוצתית, מדליית כסף בתחרות בזוגות ומדליית ארד בתחרות ליחידים.

בשנת 1937 הוא נישא למגדה גל, אף היא שחקנית טניס שולחן מצטיינת, סגנית אלופת העולם. בשל יהדותם הם ברחו לארצות הברית לפני מלחמת העולם השנייה והתגוררו בבת'סדה שבמרילנד. לאחר שהגיע לארצות הברית המשיך לשחק במשך כ-30 שנים.

## קישורים חיצוניים
* טיבור הזי, באתר *Team USA* 
* טיבור הזי, באתר *Table Tennis Guide* 
* טיבור הזי, באתר *YIVO Institute for Jewish Research* 

קטגוריה:ספורטאים יהודים אמריקאים
קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:שחקני טניס שולחן אמריקאים
קטגוריה:אלופי עולם יהודים
קטגוריה:מישקולץ: אישים
קטגוריה:מהגרים מהונגריה לארצות הברית
קטגוריה:חברי היכל התהילה של הספורטאים היהודים: הונגרים
קטגוריה:אמריקאים שנולדו ב-1912
קטגוריה:אמריקאים שנפטרו ב-1999
יחסי ארמניה–גרמניה

**יחסי ארמניה–גרמניה **הם היחסים הדיפלומטיים בין ארמניה לבין גרמניה.
[ממוזער|שגרירות גרמניה ב[ירוואן, ארמניה.]]

## סקירה כללית
היחסים בין המדינות היו תמיד יציבים, ושתי המדינות פועלות יחד לאורך השנים בשיתוף פעולה.

בגרמניה נעשו בשנת 2005 צעדים כדי להכיר ברצח העם הארמני, בתקופת שלטונו של הקנצלר גרהרד שרדר. עם זאת, בעוד שגרמניה קראה לטורקיה לקבל את "אחריות היסטורית" על חלקה ברצח, ממשלת גרמניה נמנעה מלהשתמש במילה "רצח עם". במהלך המלחמה הקרה, הצורך לשמור על תמיכת טורקיה בנאט"ו, גרמה לממשלת מערב גרמניה להתעלם מן הנושא. בשנת 2015 דרש הציבור הגרמני להגדיר את רצח העם הארמני כ"ג'נוסייד".

במרץ 2015 את משרד החוץ הפדרלי דיווח על יחסים פוליטיים, כלכליים ותרבותיים חיוביים בין שתי המדינות.

חיילים ארמנים צורפו לכוח הגרמני המוצב באפגניסטן, ומסייעים לשמור על שדה התעופה בצפון קונדוז.

## יחסים דיפלומטיים
ארמניה מחזיקה בגרמניה שגרירות בברלין, ו-2 קונסוליות בפרנקפורט וקרלסרוהה, ואילו גרמניה מחזיקה בארמניה שגרירות בירוואן בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קאזוזה

**אג'נור ג'י מירנדה אראוג'ו נטו** (4 באפריל 1958 - 7 ביולי 1990), מוכר בשם **קאזוזה** (בפורטוגזית: Cazuza), היה זמר, מלחין ומוזיקאי רוק ברזילאי, יליד ריו דה ז'ניירו. לצד ראול סיישאס, קייטנו ולוזו, פאולה טולר, ואוס מוטנטס נחשב קאזוזה - הן כסולן להקת "באראו וורמליו", ("ברון אדום") והן במסגרת קריירת סולו - כאחד מענקי הרוק הברזילאי. קאזוזה נחשב גם לאייקון תרבות לאומי, בשל מרדנותו, סגנון חייו הבוהמייני ומותו בשיא תהילתו בגיל 32.

## ביוגרפיה
### תחילת הדרך
כבנו של המפיק המוזיקלי ג'ואו אראוג'ו והזמרת החובבת מריה לוסיה אראוג'ו, היה קאזוזה מאז ילדותו בקשר הדוק עם מוזיקה ברזילאית (בעיקר הושפע מהמלנכוליה והגוונים הדרמטיים של הבוסה נובה, הסמבה-קנסואו והמוזיקה הפופולרית הברזילאית), תוך שהחל לכתוב שירים ופואמות במחצית שנות ה-60. בשנות ה-70 בשהותו בסן פרנסיסקו נחשף לשירי לד זפלין, ג'ניס ג'ופלין, הרולינג סטונז, כמו גם להשפעות ספרות דור הביט, שחלחלו כולם ליצירתו. עם חזרתו לריו ב-1980, הצטרף להרכב הרוק, "באראו וורמליו" שנזקק לסולן, והחל את הקריירה המוזיקלית שלו. בשנת 1985 הופיע יחד עם הלהקה בפסטיבל הראשון רוק בריו (Rock in Rio), פסטיבל הרוק הגדול בברזיל שנערך בשנה בה יצאה המדינה מן הדיקטטורה הצבאית (1985-1964). זמן קצר אחר כך הוגדר על ידי קייטנו ולוזו כגדול משוררי הדור של ברזיל. באותה העת נדבק קאזוזה בנגיף האיידס, מה שהתברר בדיעבד כגורם שהאיץ עזיבתו את הלהקה, על מנת להשיג חופש אמנותי רב יותר.

### קריירת סולו
בניגוד למה שקורה לאמנים רבים העוזבים להקה מוכרת ויוצאים לדרך עצמאית, קריירת הסולו של קאזוזה זכתה להצלחה רבה יותר מאשר זו של להקתו לשעבר; שיא הצלחתו חפף את תקופת המעבר בין הדיקטטורה לדמוקרטיה, וקאזוזה ניצל עד תום את חופש הביטוי שהתאפשר עם סיום המשטר הצבאי. להיטיו הגדולים ביותר "Exagerado" (מוגזם), "Ideologia" (אידאולוגיה), ו"O Tempo Não Pára" (הזמן לא עוצר), שאף השפיעו רבות על מוזיקאים ברזילאים שונים, היו גם הביקורתיים והחריפים ביותר שכתב. שירו הידוע ביותר "ברזיל" עם השורות:

, שודר יום יום בשעות צפיית השיא של רשת גלובו (בביצועה של גל קוסטה) בשנה הראשונה לבחירות הישירות בברזיל, בתור שיר הפתיחה לטלנובלה 'Vale Tudo' (הכל הולך). השיר (והטלנובלה) הציג את ערוותה של האליטה הברזילאית וגזענותה כלפי עניי המדינה, ובו בזמן את חוסר המעצורים של חוגים בשכבות הנמוכות בניסיונם לשפר מעמדם. מילים חריפות לא פחות אפיינו גם את הסינגל המצליח ביותר של קאזוזה, "O Tempo Não Pára" (שמכר כ-2 מיליון עותקים), יצא שנה לפני מותו, ועקץ את התקשורת שהתייחסה אל הזמר כמי שגורלו כבר נחרץ -

שם השיר ניתן גם לסרט ביוגרפי שיצא לאקרנים בשנת 2004, בכיכובו של דניאל דה אוליביירה.

### שנים אחרונות
ב-1989 הודה לראשונה בפומבי כי הוא נשא איידס ימים בהם שחרר את אלבומו האחרון Burguesia, (בורגנות). קאזוזה היה ביסקסואל מוצהר אף כי לא פעיל בקהילה הגאה. עם זאת, פתיחותו ביחס למחלתו (ובכלל זה התעקשותו ליצור, להופיע ולהישאר באור הזרקורים, ולא להסתגר, גם בעת דעיכתו הבריאותית), סייעה לשינוי תפיסות ציבוריות וגישות ביחס למניעה וטיפול במחלה. קאזוזה נפטר בריו דה ז'ניירו ב-7 ביולי 1990 בגיל 32. לאחר מותו, הקימה אמו את ארגון "ויוה קאזוזה", ארגון ללא מטרות רווח המסייע למניעת איידס ומספק בית לילדים חולים.

## קישורים חיצוניים

* 

* ביוגרפיה
* 

## הערות שוליים

קטגוריה:מלחינים ברזילאים
קטגוריה:זמרים ברזילאים
קטגוריה:זמרים להט"בים
קטגוריה:ריו דה ז'ניירו: אישים
קטגוריה:איידס בתרבות ובאמנות
קטגוריה:נפטרים מאיידס
קטגוריה:ברזילאים שנולדו ב-1958
קטגוריה:ברזילאים שנפטרו ב-1990
יחסי איראן–מרוקו

**יחסי איראן–מרוקו** (בפרסית: **روابط ایران و مراکش**, בערבית: **العلاقات الإيرانية المغربية**) הם היחסים הדיפלומטיים בין '''הרפובליקה האסלאמית של איראן''' ובין '''ממלכת מרוקו'''.

## סקירה כללית
לעיתים קרובות היו מחלוקות בין המדינות, ובהזדמנויות שונות איראן ומרוקו ניתקו לחלוטין את היחסים הדיפלומטיים ביניהם.

איראן החליטה לנתק את כל הקשרים המדיניים עם רבאט בשנת 1981, בתגובה להחלטת המלך חסן השני לתת מקלט למשפחת השאה מוחמד רזא פהלווי. כמעט עשור לאחר מכן הפשירו היחסים בין המדינות, והיחסים הדיפלומטיים חודשו בין המדינות, עבד א-רחמאן אל-יוסופי, ראש ממשלת מרוקו באותה העת, הוביל משלחת מרוקאית ראשונה לרפובליקה האסלאמית של איראן. הקשרים הכלכליים גם הם גדלו מאוד בתקופה הזאת.

ב-6 במרץ 2009, המלך מוחמד השישי ניתק את היחסים הדיפלומטיים עם איראן, בעקבות האיומים האיראנים על בחריין; מרוקו גם ציינה כי איראן מפיצה את התורה השיעית כתורת האסלאם בתוך מרוקו הסונית מה שהפריע לענייני הפנים במרוקו.

בפברואר 2014 הודיעו שתי המדינות על ביסוס מחדש הקשרים הדיפלומטיים. עם זאת, ב-2 במאי 2018 מרוקו שוב ניתקה את יחסיה הדיפלומטיים עם איראן. על פי שר החוץ המרוקאי, ההחלטה התקבלה מכיוון שאיראן סיפקה תמיכה פיננסית ולוגיסטית לתנועה הבדלנית חזית פוליסריו באמצעות ארגון חזבאללה.

במרץ 2022 השתתף שר החוץ המרוקאי, נאסר בוריטה, בפסגת הנגב, שבמרכזה עמד שיתוף פעולה ישראלי-ערבי נגד איראן.

## קישורים חיצוניים

קטגוריה:ויקיפדיה: ערכים הדורשים הבהרה

* 
* 

## הערות שוליים
דניס לנצט

**דניס לנצט** (באנגלית: **Dennis Lancet**) הוא אוטובוס מתוצרת יצרן כלי הרכב המסחריים (אוטובוסים, כלי רכב ייעודיים לשדות תעופה, רכב לפינוי אשפה וכבאיות) **"Dennis Specialist Vehicles Limited"** הבריטי בעיר "Guildford" אשר יוצר בין השנים  1981–1991.

## מאפיינים
* נבנו 87 יחידות
* כשליש מדגמי "דניס לנצט" יוצאו לברמודה ולדרום אפריקה
* דלת כניסה יחידה
* אוטובוס נמוך-רצפה - כאשר גישה בכיסא גלגלים דרשה התאמה של כיסא, כמה מפעילי אוטובוסים ומועצות רכשו את דגמי "דניס לנצט" 
* חלק מהדגמים שימשו כספריות ניידות

## תמונות

קובץ:Taunton 2016 - H&C YYB118.JPG |  "דניס לנצט"
קובץ:Dennis Lancet A506 FSS.jpg |  "דניס לנצט"
קובץ:Glovers bus (A506 FFS), 2009 POPS bus rally.jpg |  "דניס לנצט"


## ראו גם
* דניס דגר
* דניס לולין
* דניס פלקון

## קישורים חיצוניים

* "דניס לנצט" - תמונה (flickr)
* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1981
קטגוריה:כלי רכב בריטיים
לנצט
יחסי גיאנה–סורינאם

[ממוזער|נשיא גיאנה [דייוויד גריינג'ר (שני מימין) נפגש עם שגריר סורינאם אבו ג'ונס (שני משמאל), 2019|250px]]
**יחסי גיאנה-סורינאם** הם היחסים הדיפלומטיים שבין **[[גיאנה|רפובליקה השיתופית של גיאנה]]** לבין **[[סורינאם|רפובליקת סורינאם]]**.

## היסטוריה
היחסים בין גיאנה וסורינאם היו מתוחים ועוינים. סורינאם טוענת שחלקה המזרחי של גיאנה שייך לה. בשנת 1969 חייליה של סורינאם ניסו לכבוש שטח זה, אך כוחותיה המזוינים של גיאנה מנעו זאת, וחיילי סורינאם נסוגו חזרה אל מדינתם. למרות שסורינאם לא ניסתה לכבוש שטח זה מאז, היחסים בין המדינות נשארו עוינים. באותה שנה, סורינאם החליטה לגרש את האזרחים הגויאנים מהמדינה, מה שגרם לירידה דרסטית בכלכלת המדינה. עד כה, שטח זה נתון במחלוקות.

## סחר
* בשנת 2016, שווי הסחורה שיוצאה מגיאנה לסורינאם הגיעה לסך 14 מיליון דולר אמריקאי והיא כללה בעיקר סוכר, מים בטעמים, נייר טואלט, אורז, נפט מזוקק, מכוניות ועוד. באותה שנה, שווי הסחורה שיוצאה מסורינאם לגיאנה הגיעה לסך 97.1 מיליון דולר והיא כללה בעיקר נפט מזוקק, מים בטעמים, חלב ועוד.
* בשנת 2015, שווי הסחורה שיוצאה מגיאנה לסורינאם הגיעה לסך 14.2 מיליון דולר אמריקאי והיא כללה בעיקר סוכר, אורז, מים בטעמים, נייר טואלט, חיטה ועוד. באותה שנה, שווי הסחורה שיוצאה מסורינאם לגיאנה הגיעה לסך 30.4 מיליון דולר אמריקאי והיא כללה ברובה נפט מזוקק, מכסי פלסטיק ומים בטעמים.

## ייצוג
* גיאנה מיוצגת בסורינאם על ידי שגרירות בפרמריבו, בירת סורינאם.
* סורינאם אינה מיוצגת בגיאנה, הן בדרג הקונסולרי והן בדרג השגרירות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יום מודעות לאוטונומיה על אברי המין

**יום המודעות העולמי לאוטונומיה על [[אברי המין]]** (באנגלית: **World Wide Day of Genital Autonomy**) הוא יום בו נערכים כנסים, קמפיינים ציבוריים ופעילויות הסברה במדיה וברשת האינטרנט בנושא שמירת שלמותם של איברי המין והתנגדות למנהג המילה לפעוטות בנים ובנות. היום מצוין מאז 2013, ב-7 במאי, במדינות רבות, ביניהן גרמניה, ישראל, ארצות הברית, צרפת, פינלנד, אוסטרליה, קנדה, דנמרק, בריטניה, שווייץ, וקניה, בכנסים, הקרנות סרטים, הפגנות מחאה, מסיבות עיתונאים או במודעות תמיכה של אתרי אינטרנט המתנגדים למילה, וזוכה להתייחסות בעיתונות הגרמנית. תאריך זה נבחר כי ב-7 במאי 2012, בית המשפט המחוזי של קלן (גרמניה) פסק שמילה מהווה "התערבות חמורה ובלתי הפיכה בשלמות הגוף האנושי".

ברחבי העולם, במדינות רבות נהוגה מילת תינוקות זכרים. כמו כן ישנן מדינות בעיקר ממדינות ערב ומדינות ברחבי אפריקה בהן קיימת תופעה של השחתת איבר המין הנשי. מטרת היוזמים לעורר מודעות ציבורית לבעיות וסיכונים שיש לטענתם בברית המילה: מסיכון הפעוט שלא לצורך רפואי, גרימת כאב עז ויצירת חוויה טראומטית ועד פגיעה בתפקוד המיני בבגרות, ופגיעה בבריאות הגוף ובנוסף, לקדם עצמאות ובחירה בכל הנוגע להגדרה המינית העצמית שלהם.

במקביל ליום המודעות העולמי לאוטונומיה על אברי המין מתקיים בישראל "יום המודעות לברית המילה", אשר צוין לראשונה על ידי עמותת בן שלם (לשעבר העמותה נגד חיתוך באיברי מין של תינוקות).

## ראו גם
*התנגדות למילה
* ברית שלום (טקס)
* שחזור עורלה
*השחתת איבר המין הנשי

## קישורים חיצוניים

* קטע מהרצאתו של ד"ר כריסטיאן באלסאק ביום המודעות העולמי לאוטונומיה על אברי המין - YouTube (באנגלית)
* פירוט רשימת האישים והאתרים המקדמים את ום המודעות העולמי לאוטונומיה על אברי המין, בחלוקה לארצות
* יום המודעות הבין לאומי לברית המילה - האם זה משעשע? - סרטון YouTube שהועלה ב-07.05.2018
* 
* אוטונומיה גניטלית - הגנה על הבחירה האישית - ספר בהוצאת רסלינג 2010
* אתר עמותת "רופאים מתנגדים למילה" (באנגלית)
* קה"ל: קבוצת הורים לילדים שלמים - אתר קבוצת תמיכה ישראלית להורים לילדים שאינם נימולים
* גונן על הילד - אתר אינטרנט המקבץ נימוקי נגד ומידע על ברית מילה.

## הערות שוליים

קטגוריה:אירועים בחודש מאי
קטגוריה:ימי מודעות
קטגוריה:מילה (ניתוח)
קטגוריה:השחתת איבר המין הנשי
הרפתקאות המגיסטר

סדרת ספרי **הרפתקאות המגיסטר** היא סדרת ספרים בלשיים והיסטוריים מאת גריגורי צ'חרטישווילי, הכותב תחת שם העט בוריס אקונין.

סדרת המותחנים ההיסטוריים מגוללת את קורותיו של **ניקולס (ניקולאי) אלכסנדרוביץ' פַנדורין** (Николас (Николай) Александрович Фандорин), היסטוריון החוקר את אילן היוחסין של משפחתו. עלילת הספרים נעה במקביל בין השנים 1995–2005 לשנים 1670–1860. הסדרה כוללת ארבעה ספרים, כל ספר מגולל שתי נקודות זמן: באחד מהם ניקולס פנדורין חוקר סוד ובאחר מסופר נקודת זמן אחרת ובה הרפתקאות מישהו מאבות אבותיו.
## הספרים
### אלטין טולובאס
ניקולס פנדורין הוא נכדו של אראסט פנדורין. הוא נולד בשנת 1960. אביו אלכסנדר נולד בבריטניה כשאמו נמלטה ממלחמת האזרחים ברוסיה. לניקולס דוקטורט בהיסטוריה והוא מתמחה בהיסטוריה של המאה ה-19 ותולדות האימפריה הרוסית והוא מבקר לראשונה בארץ אבותיו בשנת 1995, כבר לאחר התפרקות ברית המועצות, בעודו תר אחר מייסד בית פנדורין, המוסקטר קורנליוס, ששירת בשירות הצאר בשנת 1675 ומת במוסקבה ב-1682.
### קריאה חוץ-כיתתית
עלילת הספר מתרחשת בשנת 2001, שש שנים לאחר אירועי הספר הקודם. ניקולס נשוי כעת ויש לו 2 ילדים. הוא ויתר על אזרחותו הבריטית לטובת זו הרוסית ובדומה לספר הקודם, גם הפעם יוצא לתור אחר אבות אבותיו ומתוודע לדניאל וונדורין, שחי בימים האחרונים לשלטונה של יקתרינה הגדולה. במקביל, ניקולס מעורב בסדרת פשעים שבהם ילדיו ובנו של אחד האוליגרכים מוצאים את עצמם מאוימים.
### פ.מ.
פנדורין יוצא לחפש אחר כתב יד אבוד של פ.מ., טיוטה ראשונית של החטא ועונשו. הספר מורכב משני כרכים ויצא לאור ב-2006.
### הבז והסנונית
רוסיה, 2009. בעקבות המשבר הכלכלי העולמי ניקולס פנדורין יוצא לטייל באוקיינוס האטלנטי בספינת הפאר "הבז". בעוד "הסנונית" הוא שמה של פריגאטה ששטה באותו אוקיינוס בשנת 1702. פנדורין מקבל מדודתו הבריטית, סינתיה, מכתב שנכתב על ידי אפין, כינויו של לאיטיטיה פון דורן ואחיינו של קורנליוס פון דורן שהוביל מסע בעקבות אוצר אבוד.
## קישורים חיצוניים
*הרפתקאות המגיסטר באתר המחבר
* הגרסה האלקטרונית של "אלטין טולובאס" 
*הגרסה האלקטרונית של "קריאה חוץ-כיתתית" 
## הערות שוליים

קטגוריה:חוקרים פרטיים בדיוניים
קטגוריה:ספרות בלשית
קטגוריה:ספרי בוריס אקונין
מלכת היופי שלי

"**מלכת היופי שלי**" הוא סינגל שהוקלט על ידי הזמר הישראלי אייל גולן. השיר הוקלט על ידי גולן בשנת 2004 והושמע בתחנות רדיו במהלך שנת 2005. השיר נכתב על ידי הפזמונאי יוסי גיספן והולחן על ידי המלחין עדי לאון.

עם יציאתו נכנס השיר אל המקום ה-2 במצעד של רשת ג'.

## רקע
הרעיון לכתיבת השיר נולד כשנה לאחר נישואיהם של אייל גולן עם אשתו באותה עת, מלכת היופי לשנת 2001 אילנית לוי.

## מצעדים והצלחה
השיר הגיע למקום העשרים במצעד הפזמונים העברי השנתי של רשת ג' לשנת ה'תשס"ה. כמו כן זכה השיר למקום השמונה עשרה ב"מצעד שירי אייל גולן" בשנת 2009. השיר הושמע גם במצעדי הפזמונים השבועיים של רשת ג' במהלך כשלושה חודשים והשיא היה באפריל כשהגיע למקום השני באותו שבוע.

הפופולריות הרבה של השיר, שנכלל באלבום מציאות אחרת, תרמה לכך שגיספן זכה באותה שנה בפרס שר התרבות ל"כותב השנה" לשנה האזרחית.

## מיקומי שיא

## קישורים חיצוניים
* הקלטת השיר מלכת היופי שלי באתר יוטיוב

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים על יופי
קטגוריה:אילנית לוי
פלכ אל-אפלאכ

ממוזער|שמאל|מבצר פלכ אל-אפלאכ
**פלכ אל-אפלאכ** (בפרסית: فلک‌ الافلاک) הוא מבצר היסטורי בעיר ח'ורמאבאד שבמחוז לורסתאן המשמש כמוזיאון. המקום ידוע גם בשמות "טירת שאפור ח'ואסת" (בפרסית: دژ شاپورخواست) ו"מבצר שנים עשר הצריחים" (בפרסית: قلعه دوازده برجی), ומתוארך לתקופה הסאסאנית.
השם "פלכ אל-אפלאכ" ניתן למבנה בתקופה הקאג'ארית.
## המבנה
המבצר משתרע על פני שטח של 5300 מ"ר, וכולל חצר חיצונית ופנימית, בית מרחץ ובאר מים. בעבר, הקיפו את המבצר 12 מגדלים, אך כיום נותרו עומדים שניים בלבד.

בתקופת השושלת הקאג'ארית שימש המבנה כבית כלא. בתקופה הפהלווית הוסב המבנה למוזיאון אנתרופולוגי אך אחרי המהפכה האסלאמית פעילותו הופסקה. בשנת 1989 נפתח המוזיאון מחדש לאחר שיפוצים. המבצר נכלל ברשימת אתרי המורשת הלאומית של איראן.

במרץ 2026 במהלך מבצע שאגת הארי, ניזוקו מבנים הסמוכים לארמון מגלי הדף, ביניהם המוזיאון, המבצר עצמו לא נפגע.

## קישורים חיצוניים

## הערות שוליים

קטגוריה:איראן: מבצרים
קטגוריה:איראן: בתי סוהר
קטגוריה:איראן: היסטוריה צבאית
קטגוריה:לורסתאן
קטגוריה:איראן: מוזיאונים
אנטון שבץ

**אנטון שבץ** (ברוסית: **Антон Швец**; נולד ב-26 באפריל 1993) הוא כדורגלן רוסי המשחק ברובין קאזאן בעמדת הקשר.

## קריירת מועדונים
שבץ נולד בהניצ'סק לאב אוקראיני ואם גאורגית. בגיל צעיר עבר עם משפחתו לגאורגיה והתחיל לשחק כדורגל בקבוצת הילדים של דינמו טביליסי. בגיל 10 עבר עם משפחתו לרוסיה. ברוסיה שיחק בקבוצות הילדים של צסק"א מוסקבה, ספרטק מוסקבה, טרודוייה רזרווי מוסקבה. בשנת 2010 נבחן באקדמיה של ריאל סרגוסה, אך לא היה יכול להצטרף אליה בגלל גילו הצעיר. שנה לאחר מכן, הצטרף לקבוצה.

בעונת  שבץ הצטרף לקבוצת המילואים של המועדון. ב-23 במרץ 2014 ערך את הופעת הבכורה שלו בקבוצה הראשונה בהפסד 0–1 לדפורטיבו לה קורוניה.

ב-19 ביוני 2014 הצטרף לויאריאל ב' מהליגה הספרדית השלישית.

ב-1 ביולי 2017 חתם לארבע עונות באחמט גרוזני מליגת העל הרוסית.

## קריירה בינלאומית
במרץ  זומן לסגל הנבחרת הצעירה של גאורגיה, אך סירב להצעה כיוון ששאף לייצג את רוסיה.

ב-27 במרץ 2018 ערך את הופעת הבכורה שלו בנבחרת רוסיה בהפסד 1–3 ל.

## קישורים חיצוניים

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני ריאל סרגוסה
קטגוריה:כדורגלני אחמט גרוזני
קטגוריה:כדורגלני נבחרת רוסיה
קטגוריה:ספורטאים רוסים בספרד
קטגוריה:רוסים שנולדו ב-1993
ממלכת צרפת (1791–1792)

**המלוכה החוקתית בצרפת** הייתה המשטר המונרכי הפרלמנטרי ששרר בממלכת צרפת בין אימוץ החוקה החדשה ב-3 בספטמבר 1791 להפלת הכתר וייסוד הרפובליקה הצרפתית הראשונה ב-21 בספטמבר 1792. הרשות המחוקקת שהתקיימה במסגרתה הייתה האספה המחוקקת בת 745 החברים, בעוד שהרשות המבצעת מונתה להלכה בידי המלך. המשטר היה פרי הסכמה בין המלך לואי השישה עשר ותומכיו לבין השלטונות הנבחרים שעלו בעת המהפכה הצרפתית, שפרצה שנתיים קודם לכן. המונרכיה עמדה מיומה הראשון בצל אי-האמון והיריבות בין המלך למהפכנים הקיצונים יותר, וקרסה במהרה. 

## היסטוריה
מראשית המהפכה, המלך שמח לנצל אותה לקידום הרפורמות שראה כנחוצות, אך חשש מאוד מההגבלות שהשיתה על מעמדו כשליט אבסולוטי. אף כי הרפובליקנים, ששאפו לבטל את המלוכה, היו מיעוט מובהק בתחילה, החשד כלפי לואי רווח. רבים היו משוכנעים (בצדק גמור) כי הוא מגן על האצילים והכמרים שסירבו להשלים עם המהפכה, בולם מהלכים נחוצים, ומקיים קשרים חשאיים עם המעצמות האירופאיות העוינות. 

ב-20 ביוני נמלטה המשפחה המלכותית מפריז, שהייתה תחת שליטת המהפכנים, בניסיון כושל להגיע לעיר השדה וארן, שחיל-המצב בה הוחזק כמהימן ונאמן. כרכרתם נעצרה בדרך; ראשי האספה המכוננת הלאומית, שביקשו לכונן מונרכיה קונסטיטוציונית וסלדו מהרדיקלים האלימים, גמרו אומר להתעלם מהמעשה ולהתייחס למאורע כחטיפה של לואי בידי "אויבי האומה". העמדת הפנים השקופה שכנעה מעטים. הלחץ הכבד והמאסר-בפועל בו היה מצוי המלך לא הותירה לו עוד ברירה כי אם לאשרר את החוקה שהאספה ניסתה לגבש מזה זמן רב. הוא קיבל אותה ב-14 בספטמבר, בצעד סמלי למעשה, אחד-עשר יום לאחר שהאספה אימצה אותה. 

בינתיים, המתח בין צרפת לאימפריה הרומית הקדושה הלך וגאה. המהפכנים הקיצוניים סברו שרק מלחמה תאלץ את לואי לחשוף את כוונותיו: אם יתמוך בה, הרי שאכן עמד לצדם, ואם לא, אפשר יהיה להדיחו. ב-20 באפריל נענה המלך בשמחה לדרישותיהם (הוא היה משוכנע שצרפת תובס במהרה וסמכותו האבסולוטית תושב), והכריז מלחמה על אחיינו הקיסר. המפלות שנחל הצבא במערכה ליבו את השנאה לכתר בדעת הקהל. ב-10 באוגוסט 1792 הסתער המון זועם על הארמון, והפיל למעשה את המשטר הקיים: רוב הצירים באספה המחוקקת נמלטו, ואלה שנותרו היו בדעה אחת עם הרדיקלים והעבירו את הצעותיהם ברוב מוחץ. בין ה-2 ל-6 בספטמבר נערכו בחירות בזק, וב-20 בו התכנסה הרשות המחוקקת החדשה, הקונבנט. למחרת היום בוטלה המלוכה והוכרזה רפובליקה.     

## ראו גם
* היסטוריה של צרפת
* המהפכה הצרפתית

## קישורים חיצוניים

## הערות שוליים

*
קטגוריה:המהפכה הצרפתית
קנת' רוגוף

**קנת' סול "קן" רוגוף** (באנגלית: **Kenneth Saul "Ken" Rogoff**; נולד ב-22 במרץ 1953) הוא שחמטאי יהודי-אמריקאי בדרגת רב-אמן וכלכלן בכיר, פרופסור באוניברסיטת הרווארד.

## שחמט
קנת' רוגוף נולד ברוצ'סטר. אביו היה פרופסור באוניברסיטת רוצ'סטר. בגיל 16 קנת' רוגוף החליט לעבור לשחמט מקצועי. הוא ניצח באליפות ארצות הברית בשחמט לנוער. בשנת 1969 הוא עבר לאירופה והשתתף במספר תחרויות. בשנת 1971 הוא זכה במקום השלישי באליפות העולם לנוער. בשנת 1975 הוא היה שני באליפות ארצות הברית בשחמט. בעקבות כך, הוא סיים במקומות 13–15 בתחרות בין-אזורית (שלב מוקדם להעפלה להתמודדות על תואר אלוף העולם). בשנת 1974 הוענקה לרוגוף דרגת אמן בינלאומי ובשנת 1978 רב-אמן. הוא הפסיק להשתתף באופן פעיל בתחרויות בשנת 1980.

## כלכלן
רוגוף למד כלכלה באוניברסיטת ייל וסיים את התואר השני בהצטיינות יתרה בשנת 1975. הוא המשיך לתואר שלישי וקיבל אותה מהמכון הטכנולוגי של מסצ'וסטס (בהדרכת רודי דורנבוש). רוגוף התחיל לעבוד בקרן המטבע הבינלאומית ובפדרל ריזרב.

בשנים 2003-2001 הוא היה כלכלן ראשי של קרן המטבע הבינלאומית. כיום הוא מלמד באוניברסיטת הרווארד.

קנת' רוגוף הוא חבר באקדמיה למדעים של ארצות הברית ומועדון ה-30.

## קישורים חיצוניים

* הדף של קנת' רוגוף באתר אוניברסיטת הארווארד

* 
* 
* 
* 
* 
* 
* 

### מאמרים שכתב
* 
* 
* 
* 
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:רוצ'סטר: אישים
קטגוריה:כלכלנים יהודים אמריקאים
קטגוריה:שחמטאים יהודים אמריקאים
קטגוריה:רבי-אמנים אמריקאים
קטגוריה:סגל אוניברסיטת הרווארד
קטגוריה:בוגרי אוניברסיטת ייל
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:אמריקאים שנולדו ב-1953
אור למשפחות

**אור למשפחות** היא עמותה העוסקת בתמיכה, חיזוק ועזרה למשפחות ששכלו את ילדיהם בשירות צבאי ובפעולות טרור.

אור למשפחות הוקמה בשנת 2008 על ידי עירית אורן גונדרס. נכון ל-2023, מעל ל-5000 הורים ואחים נוטלים חלק בפעילות העמותה.

השראה לשם העמותה הוא אביה של מייסדת העמותה, **נור** (**אור**) אפרים.

## פעילות העמותה
אור למשפחות מארגנת מפגשים סדירים של הורים שכולים, ביניהם אירועי העצמה, מופעים, תוכני העשרה וסדנאות מגוונות. העמותה מלווה את ההורים השכולים באמצעות פרויקטים ייחודיים שכל מטרתם היא המשך חיים מלאים לצד השכול.

העמותה מובילה את מאבק ההורים השכולים על הזכות החוקית להמשכיות, וזאת באמצעות החקיקה: "חוק המשכיות". הצעת חוק אשר תאפשר למשפחות החללים שנפלו לקצור את זרע בנם שנפל טרם ההלוויה ולשמרו, ובבוא העת ובהתאם להחלטת המשפחה השכולה, לזכות בהמשכיות והבאת ילד לעולם. הצעת החוק אושרה בקריאה ראשונה בכנסת ישראל בספטמבר 2022.

מעניקה מלגות ללימודים אקדמיים לאחים ואחיות של הנופלים במערכות ישראל, לפי מדדים שנקבעים על ידי ועדת המלגות.
העמותה גם עוזרת להורים שכולים להביא ילדים נוספים לעולם אחרי האובדן, בעזרתם של מומחי פוריות.

## אבני דרך מרכזיים של העמותה
* 2013: זוכת אות הנשיא למתנדב.
* 2018: זוכת אות המופת החברתי בכנס ישראל-שדרות לחברה.
* 2019: זוכת אות פול האריס המוענק מדי שנה על תרומה למען הקהילה והחברה.
* 2022: זוכת פרס בגין על התרומה לעם ישראל.

## קישורים חיצוניים
* 

* 
* 
* 
*   - תוכניות ספיישל - כאן ב'
* 
* תו מידות לאפקטיביות - לפעילות העמותה

## הערות שוליים

קטגוריה:ישראל: עמותות
קטגוריה:הנצחת חללי מערכות ישראל
קטגוריה:מעוטרי אות הנשיא להתנדבות
קטגוריה:ישראל: ארגוני סיוע לנפגעי פעולות טרור
איגור קוקושקוב

**איגור סטפאן קוֹקוֹשְקוֹב** (בסרבית: **Igor Stefan Kokoškov**; נולד ב-17 בדצמבר 1971) הוא מאמן כדורסל סרבי, בעל אזרחות אמריקאית, המשמש כמאמן קבוצת פנרבחצ'ה מליגת העל הטורקית והיורוליג. בשנת 2017 הוביל את נבחרת סלובניה לזכייה באליפות אירופה בכדורסל.

## אימון קבוצות
קוקושקוב נולד בכפר בנאצקי ברסטובאץ' שביוגוסלביה (כיום סרביה), ולמד באוניברסיטת בלגרד. במהלך לימודיו האקדמיים נפצע בתאונת דרכים אשר פגעה בשאיפתו להפוך לכדורסלן מקצועי, ובשנת 1994 החל את קריירת האימון שלו כעוזר מאמן בקבוצת אוקק בלגרד. בעונת 1995/1996 קודם לתפקיד המאמן הראשי של הקבוצה, ובכך הפך למאמן הצעיר בתולדות הליגה היוגוסלבית, בגיל 24.

בשנת 1999, לאחר תקופה קצרה כמאמן קבוצת הנוער של פרטיזן בלגרד, עבר לארצות הברית כדי לשמש כעוזר מאמן קבוצת הכדורסל של אוניברסיטת מיזורי, תחת קווין סניידר.

בעונת  קיבל את תפקידו הראשון בליגת ה-NBA, כשמונה לעוזרו של מאמן לוס אנג'לס קליפרס אלווין ג'נטרי. בשלוש עונותיו עם הקליפרס רשמה הקבוצה מאזן כולל של 97 ניצחונות ו-149 הפסדים (39.4%). בעונת  עבר לשמש כעוזרו של לארי בראון בדטרויט פיסטונס, אשר זכתה באליפות ה-NBA באותה עונה. ב-4 העונות הבאות המשיך באותו תפקיד תחת בראון ולאחר מכן תחת מחליפו פליפ סונדרס. בשנת 2008 מונה לעוזרו של מאמן פיניקס סאנס הנכנס טרי פורטר, ונשאר בתפקיד כעוזרם של המאמנים אלווין ג'נטרי ולינדסי האנטר עד סיום עונת .

ב-18 ביוני 2010 קיבל קוקושקוב אזרחות אמריקאית. בעונת  היה עוזרו של מייק בראון בקליבלנד קאבלירס, ובמהלך העונה העוקבת מונה לעוזרו של המאמן הזמני ג'יימס בורגו באורלנדו מג'יק. לקראת עונת  עבר ליוטה ג'אז, בה חזר לשתף פעולה עם קווין סניידר, ונשאר בקבוצה במשך 3 עונות.

ב-2 במאי 2018 מונה קוקושקוב למאמנה הראשי של פיניקס סאנס, בה שימש בעבר כעוזר מאמן. בעת המינוי הפך למאמן הראשי הראשון בתולדות ה-NBA אשר נולד מחוץ לארצות הברית או קנדה. לאחר עונה אחת בלבד, במהלכה רשמה פיניקס מאזן שלילי 19–63, פוטר קוקושקוב מאימון הקבוצה.

ביוני 2019 מונה לעוזרו של מאמן סקרמנטו קינגס, לוק וולטון.

לקראת עונת  מונה למאמן הראשי של קבוצת פנרבחצ'ה, במקומו של ז'ליקו אובראדוביץ'.

## אימון נבחרות
בשנים 2004–2005 שימש כעוזר מאמן בנבחרת סרביה ומונטנגרו, אותה אימן ז'ליקו אובראדוביץ'. באולימפיאדת אתונה (2004) סיימה הנבחרת במקום ה-11 (מתוך 12), ובאליפות אירופה 2005 סיימה במקומות 9–12 (מתוך 16).

בשנת 2005 מונה למאמנה הראשי של נבחרת גאורגיה, אותה הדריך עד שנת 2015 במקביל לעבודתו בפיניקס ובאורלנדו. הישג השיא של הנבחרת בתקופה זו היה השגת המקום ה-11 באליפות אירופה 2011.

בשנת 2016 מונה למאמן נבחרת סלובניה, ובטורניר היחיד בו השתתף כמאמנה – אליפות אירופה 2017 – הוביל את סלובניה לזכייה במדליית הזהב הראשונה בתולדותיה. לאחר סיום הטורניר הודיע על פרישה מאימון נבחרת סלובניה.

בנובמבר 2019 מונה למאמן נבחרת סרביה, לקראת אולימפיאדת טוקיו (2020).

## קישורים חיצוניים

## הערות שוליים

קטגוריה:מאמני כדורסל סרבים
קטגוריה:מאמני כדורסל אמריקאים
קטגוריה:מאמני פיניקס סאנס
קטגוריה:מאמני פנרבחצ'ה בכדורסל
קטגוריה:בוסנים שנולדו ב-1971
תרשים מינקובסקי

ממוזער|תרשים מינקובסקי פשוט, המראה פוטון עובר דרך ראשית הצירים (הקו הצהוב)
**תרשים מינקובסקי**, הידוע גם בתור **תרשים חלל-זמן**, הוא תרשים הנותן ייצוג ויזואלי של תכונות החלל והזמן בתורת היחסות הפרטית. התרשים פותח בידי הרמן מינקובסקי בשנת 1908, והוא נותן הערכה כמותית לתופעות כמו תופעת התארכות הזמן וטרנספורמציות לורנץ ללא שימוש במשוואות המתמטיות המתאימות.

תרשים מינקובסקי הוא גרף דו-ממדי המתאר אירועים שקורים ביקום עם מימד חלל אחד ומימד זמן אחד. הציר האופקי בתרשים מינקובסקי מתאר את המיקום התלת־ממדי של גוף או אירוע, והציר האנכי את הזמן, בניגוד לגרף מיקום כתלות בזמן של גוף בתנועה חד־ממדית בו הציר האנכי מתאר את המיקום ואילו הציר האופקי מתאר את הזמן. בנוסף, היחידות על הצירים נבחרו כך שעצם הנע במהירות האור יצור זווית של 45 מעלות עם הצירים, או יהיה בעל שיפוע של 1.

באופן כזה - כל עצם, כגון צופה או כלי רכב - יוצר קו מסוים בתרשים, וקו זה נקרא קו העולם שלו. כל נקודה בתרשים מציינת נקודה מסוימת במרחב החלל והזמן וכל נקודה כזאת נקראת אירוע, ללא קשר אם קורה בה משהו רלוונטי.

לדוגמה, קו העולם של גוף העומד במקומו יהיה מקביל לציר הזמן.

## תכונות התרשים
התרשים יכול לבוא לידי שימוש בשני מצבים, מצב כללי ומצב פרטי. באופן כללי, תרשים מינקובסקי הוא ייצוג גרפי דו־ממדי של חלק של מרחב מינקובסקי, כאשר ברוב המקרים המרחב התלת־ממדי שאנו מכירים מקוצץ לממד אחד בגרף – ציר ה-x. בגרף תלת־ממדי יחידות המידה של התרשים מותאמות כך שקונוס האור באירוע מסוים יוצר שיפוע בגרף ששווה לאחד או מינוס אחד (כלומר, אם ct=mx+n, אז m=\pm 1) דרך אירוע זה. כלומר, כל קרני האור שיכולות להגיע לאירוע מסוים, נכללות בקונוס זה, כפי שמודגם בתרשים.

קו אופקי בתרשים כללי זה ייצג אירועים בו זמניים במקומות שונים, בזמן שקו אנכי ייצג אירועים בו מקומיים בזמנים שונים – כל זה מנקודת מבט של צופה במנוחה בראשית הצירים.
ממוזער|אירועים במרחב מינקובסקי
תרשים מינקובסקי פרטי מדגים את התוצאה של מקרה של טרנפורמציית לורנץ. טרנפורמציית לורנץ מקשרת בין שתי מערכות ייחוס אינרציאליות, כאשר יש צופה אחד שנמצא במנוחה בראשית הצירים (לצורך הדיון, הצירים מנקודת המבט שלו יסומנו ב-x ו-ct) וצופה שני שמתחיל את תנועתו בראשית הצירים אך נע במהירות הגדולה ממהירות הצופה הנמצא במנוחה (הצירים מנקודת המבט שלו יסומנו ב-x' ו-ct'). ציר הזמן של הצופה השני יוצר זווית α עם ציר הזמן של צופה הראשון כאשר α\tan\alpha=v/c=\beta

תרגום היחידות מ-x ו-t ל-'x ו-'t מתואר באופן מתמטי בטרנספורמציית לורנץ. המידות על הצירים יהיו כדלקמן: אם U היא יחידת מידה אחת על הצירים ct ו-x אז יחידת מידה אחת ב-'ct ו-'x תהיה:

U'=U\cdot\sqrt{(1+\beta^2)/(1-\beta^2)}

ציר ה-ct הוא קו העולם של שעון במנוחה בראשית הצירים, ואילו U מייצג את משך הזמן בין שני אירועים, הנקרא גם הזמן העצמי בין שני אירועים אלה. האורך U מייצג את האורך במנוחה, או האורך העצמי של מוט הנמצא בראשית הצירים. אותו פירוש ניתן גם ל-'U עבור הצירים 'ct ו-'x.

## לקריאה נוספת
* הרמן מינקובסקי
* מרחב-זמן
* תורת היחסות

## קישורים חיצוניים

## הערות שוליים

קטגוריה:תורת היחסות הפרטית
גיא ניב

[שמאל|ממוזער|300px|גיא ניב בסיום הקטע הראשון ב[ג'ירו ד'איטליה 2018]]
**גיא ניב** (נולד ב-8 במרץ 1994) הוא רוכב עבר אופני כביש ישראלי; אלוף ישראל במרתון אופני הרים לשנת 2022 והרוכב הישראלי הראשון שהשתתף וסיים בהצלחה את מרוץ אופני הכביש המפורסם בעולם, הטור דה פראנס.

## ביוגרפיה
ניב הוא נכדו של ראש עיריית קריית ביאליק לשעבר, דני ז'ק. הוא גדל ביישוב עצמון שבמשגב.

עד 2017, היה ניב רוכב אופני הרים ואף נטל חלק בקמפיין של איגוד האופניים הישראלי של השגת נקודות בתחרויות בינלאומיות שאיפשרו לרוכב שלומי חיימי את ההשתתפות באולימפיאדת ריו דה ז'ניירו (2016). עם זאת, השתתף גם במרוצי כביש במסגרת קבוצת "טים מישגב" במרוצי כביש. בתחילת 2017 עבר לקבוצת רוכבי הרים שהקימה סייקלינג אקדמי כפרויקט צדדי לקבוצת אופני הכביש. באפריל 2017 עבר לקבוצת אופני הכביש של סייקלינג אקדמי, ובספטמבר 2017 צורף לסגל הקבוצה הראשונה.

השתתף כחלק מהקבוצה בג'ירו ד'איטליה 2018. הוא וגיא שגיב, חברו לקבוצה, הם הישראלים הראשונים אי פעם שהשתתפו באחד ממרוצי הגרנד טורס. ניב פרש מהג'ירו ד'איטליה ב-2018 בקטע החמישי עקב מחלה. בשנת 2019 סיים את הג'ירו ד'איטליה במקום ה-113 מבין 176 רוכבים שהחלו את המירוץ ו-142 רוכבים שסיימו אותו, ורביעי מבין שמונת חברי קבוצתו. ביוני 2019 ניצח באליפות ישראל במרוץ נגד השעון.

ב-19 באוגוסט 2020 פרסמה קבוצת Israel Start-Up Nation שניב נבחר לסגל הקבוצה לטור דה פראנס וגבר על שלושת הישראלים (עומר גולדשטיין, גיא שגיב ואיתמר איינהורן) שהתחרו גם הם על הכרטיס לישראלי בטור. בכך ניב הפך לישראלי הראשון שמזנק למרוץ היוקרתי. ניב סיים את טור דה פראנס 2020 במקום ה-139 מבין 176 רוכבים שהחלו את המירוץ ו-146 רוכבים שסיימו אותו.

בטור דה פראנס ביולי 2022 הגיע בטור השני שלו למקום ה-77 בדירוג המצטבר.

בשלהי 2022 ניב פרש מתחרויות כספורטאי תחרותי ועבר לאמן באיגוד האופניים בישראל.

## קישורים חיצוניים

* גיא ניב, באתר ProCyclingStats
* גיא ניב, באתר ג'ירו ד'איטליה
* 
* 
* 
* 

## הערות שוליים

קטגוריה:רוכבי אופניים ישראלים
קטגוריה:רוכבי אופני הרים
קטגוריה:עצמון-שגב: אישים
קטגוריה:ישראלים שנולדו ב-1994
גיא שגיב

**גיא שגיב** (נולד ב-5 בדצמבר 1994) הוא רוכב אופני כביש ישראלי לשעבר שרכב בקבוצת Israel Start-Up Nation. אלוף ישראל במרוץ אופני כביש (2015, 2016 ו-2019), ואלוף ישראל במרוץ נגד השעון בשנים 2017 ו-2020. ב-2018 השתתף בג'ירו ד'איטליה 2018. הוא וגיא ניב, חברו לקבוצה, הם הישראלים הראשונים אי פעם שהשתתפו באחד ממרוצי הגרנד טורס. שגיב הפך לישראלי הראשון שמסיים מרוץ גראנד טור כאשר סיים במקום ה-141 מתוך 149 רוכבים שהשלימו את מסלול המירוץ

שגיב נולד בנאמור בבלגיה בעת שהוריו שהו מספר שנים בבלגיה. כשהיה בן שלוש המשפחה שבה לישראל. תחילה רכב באופני הרים, ובהמשך עבר להתחרות באופני כביש בקבוצת CCC בהדרכת גל צחור ואילן אידלסון.

## חיים אישיים
שמאל|ממוזער|300px|גיא שגיב (במרכז הפודיום) מנצח מרוץ אורים 2017
שגיב מתגורר בז'ירונה שבספרד עם אשתו, הרוכבת האולימפית הישראלית לשעבר עומר שפירא. ביולי 2023 נולדה לזוג בת.

ביולי 2025 נולדה לזוג בת שנייה, והם עברו להתגורר באנדורה.

## קישורים חיצוניים

* גיא שגיב באתר ProCyclingStats
* גיא שגיב, באתר ג'ירו ד'איטליה
* 
* 
* 
* 
* 
* 

## הערות שוליים

קטגוריה:רוכבי אופניים ישראלים
קטגוריה:אלופי ישראל בספורט
קטגוריה:ישראלים ילידי בלגיה
קטגוריה:ישראלים שנולדו ב-1994